༈ ཆོས་སྐྱོང་གནོད་སྦྱིན་ཆེན་པོའི་ཚོགས་སྐོང་འདོད་དོན་ལྷུན་གྲུབ་བཞུགས། ཨོཾ༔ སྣང་བ་སྣོད་ཀྱི་འཇིག་རྟེན་བྷནྡྷ་རུ༔ རྃ་ཡྃ་ཁྃ་གིས་ཚོགས་རྫས་བསྲེགས་གཏོར་བཀྲུས༔ ཨོཾ་ཨཱཿཧཱུྃ་གིས་རོ་བཅུད་ནུས་དང་ལྡན༔ ཧ་ཧོ་ཧྲཱིཿཡིས་ཁ་དོག་དྲི་རོ་སྦར༔ བླ་མེད་ཕྱི་ནང་གཞན་གསུམ་ཚོགས་ཀྱི་རྫས༔ སྡེ་བརྒྱད་དྲེག་པའི་སྟོང་དཔོན་ཡང་ལེ་བེར༔ པདྨའི་བཀའ་སྲུང་གཏེར་བདག་ཙིའུ་དམར་ར༔ གནོད་སྦྱིན་རྒྱལ་པོ་ཀུན་སྐྱབས་རྡོ་རྗེ་དྲག༔ དགྱེས་སྡེའི་བཙུན་མོ་བཀའ་སྡོད་རུ་འདྲེན་བཅས༔ ཟག་མེད་ཉམས་དགྲ་བསྒྲལ་བའི་བཾ་ཆེན་རོལ༔ དུས་གསུམ་ཐུགས་དང་འགལ་བའི་ཉེས་ཚོགས་བཤགས༔ ཕྱི་ནང་གསང་བའི་ཐུགས་དམ་གཉན་པོ་བསྐང་༔ དམིགས་བྱའི་དམ་ཉམས་དགྲ་བོ་ཐམས་ཅད་བསྒྲལ༔ མུ་རན་སྐྱོང་རྣམས་ལྷག་ལ་དགྱེས་པར་རོལ༔ བགེགས་ཞི་དགྲ་ཐུལ་བསམ་དོན་ཆོས་བཞིན་འགྲུབ༔ ཆོས་སྲིད་ལེགས་ཚོགས་ཡར་ངོའི་ཟླ་ལྟར་འཕེལ༔ དབུ་འཕང་བསྟོད་དོ་མཆོག་ཐུན་དངོས་གྲུབ་སྩོལ༔ གུ་རུ་དེ་ཝ་ཌཱཀི་ནི་དྷརྨཱ་པཱ་ལ་མ་ཧཱ་ཡཀྵ་དེ་ཝ་ག་ཎ་ཙཀྲ་པཱུཛ་ཨུཙྪིཥྚ་བ་ལིངྟ་ཁ་ཁ་ཁཱ་ཧི་ཁཱ་ཧི༔ ཡབ་གཞི་བསམ་གྲུབ་ཕོ་བྲང་དུ་ཚོགས་སྐོང་བ་བགྱི་སྐབས་མི་རྗེ་ཚེ་དབང་རིག་པ་འཛིན་པའི་བཀའི་བསྐུལ་ངོར་དུས་མཐའི་ཟོག་པོ་ངག་གི་དབང་པོས་སྦྱར་བའོ།། །།